ᱫᱤᱞᱤᱯ ᱛᱤᱨᱠᱤ

ᱫᱤᱞᱤᱯ ᱛᱤᱨᱠᱤ (ᱡᱟᱱᱟᱢ ᱒᱕ ᱱᱚᱵᱷᱮᱢᱵᱚᱨ ᱑᱙᱗᱗), ᱫᱚ ᱥᱤᱧᱚᱛᱤᱭᱟᱹ ᱯᱷᱤᱞᱰ ᱦᱳᱠᱤ ᱴᱤᱢ ᱨᱮᱱ ᱢᱟᱨᱮ ᱠᱟᱯᱛᱟᱱ, ᱨᱟᱡᱽᱱᱮᱛᱟ ᱟᱨ ᱠᱷᱮᱞᱚᱸᱰ ᱯᱚᱨᱤᱪᱟᱞᱚᱠ ᱠᱟᱱᱟᱭ᱾ ᱩᱱᱤ ᱒᱐᱐᱔ ᱨᱮ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟᱹ ᱛᱮ ᱢᱟᱱᱚᱛ ᱟᱠᱟᱱᱟ᱾ ᱱᱤᱛᱚᱜ ᱩᱱᱤ ᱫᱚ ᱦᱳᱠᱤ ᱥᱤᱧᱚᱛ ᱨᱮᱱ ᱯᱟᱨᱥᱮᱛ ᱠᱟᱱᱟᱭ᱾

ᱱᱤᱡᱮᱨ ᱡᱤᱭᱚᱱ
ᱛᱤᱨᱠᱤ ᱒᱕ ᱱᱚᱵᱷᱮᱢᱵᱚᱨ ᱑᱙᱗᱗ ᱨᱮ ᱥᱩᱱᱫᱟᱨᱜᱟᱲ, ᱳᱰᱤᱥᱟ ᱨᱮᱱᱟᱜ ᱥᱟᱶᱱᱟᱢᱟᱨᱟ ᱟᱹᱛᱩ ᱨᱮᱱᱟᱜ ᱢᱤᱫ ᱠᱩᱲᱩᱠᱷ (ᱳᱨᱟᱶ) ᱟᱹᱫᱤᱵᱟᱹᱥᱤ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ᱾ ᱩᱱᱤ ᱨᱮᱱ ᱟᱭᱳ ᱵᱟᱵᱟ ᱫᱚ ᱨᱮᱡᱤᱱᱟ ᱟᱨ ᱵᱤᱱᱥᱮᱱᱴ ᱛᱤᱨᱠᱤ ᱠᱟᱱᱟ ᱠᱤᱱ, ᱡᱟᱦᱟᱸᱭ ᱫᱚ ᱢᱟᱨᱮᱱ ᱥᱤᱟᱨᱯᱤᱮᱯᱷ ᱦᱳᱠᱤ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ᱾ ᱩᱱᱤ ᱨᱮᱱ ᱡᱟᱹᱲᱣᱟ ᱵᱚᱭᱦᱟ ᱮᱱᱩᱯ ᱛᱤᱨᱠᱤ ᱟᱨ ᱟᱡᱤᱛ ᱛᱤᱨᱠᱤ ᱥᱤᱧᱚᱛᱤᱭᱟᱹ ᱨᱮᱞ ᱞᱟᱹᱜᱤᱫ ᱠᱤᱱ ᱠᱷᱮᱞ ᱮᱫᱟ᱾ ᱩᱱᱤ ᱫᱚ ᱢᱟᱢᱛᱟ ᱛᱤᱨᱠᱤ ᱥᱟᱶ ᱵᱟᱯᱞᱟ ᱟᱠᱟᱱᱟᱭ᱾ ᱩᱱᱤ ᱑᱙᱙᱖ ᱨᱮ ᱮᱭᱟᱨ ᱤᱱᱰᱤᱭᱟ (ᱵᱷᱩᱵᱽᱱᱮᱥᱚᱨ) ᱨᱮ ᱰᱮᱯᱩᱴᱤ ᱢᱮᱱᱮᱡᱟᱨ ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ᱾ ᱩᱱᱤ ᱨᱮᱱ ᱜᱷᱟᱨᱚᱸᱡᱽ ᱫᱚ ᱨᱳᱢᱟᱱ ᱠᱮᱛᱷᱳᱞᱤᱠ ᱯᱟᱸᱡᱟᱭᱟ᱾
ᱠᱮᱨᱤᱭᱟᱨ ᱦᱟᱭᱞᱟᱭᱤᱴᱥ
ᱩᱱᱤ ᱫᱚ ᱑᱙᱙᱕ ᱥᱟᱞ ᱨᱮ ᱤᱝᱞᱮᱱᱰ ᱵᱤᱨᱩᱫᱷ ᱨᱮ ᱠᱷᱮᱞᱚᱸᱰ ᱮ ᱮᱛᱚᱦᱚᱵ ᱞᱮᱫᱟ᱾ ᱩᱱᱤ ᱫᱚ ᱑᱙᱙᱖ ᱟᱴᱞᱟᱱᱴᱟ, ᱒᱐᱐᱐ ᱥᱤᱰᱱᱤ ᱟᱨ ᱒᱐᱐᱔ ᱮᱛᱷᱮᱱᱥ ᱚᱞᱤᱢᱯᱤᱠ ᱨᱮ ᱥᱤᱧᱚᱛ ᱨᱮᱯᱨᱮᱡᱮᱱᱴ ᱞᱮᱫᱟᱭ ᱟᱨ ᱡᱚᱛᱚ ᱛᱮ ᱔᱑᱒ ᱡᱮᱜᱮᱛᱟᱹᱨᱤ ᱠᱮᱯᱥ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱯᱮᱭ ᱫᱷᱟᱣ ᱚᱞᱤᱢᱯᱤᱠ ᱨᱮ ᱥᱤᱧᱚᱛ ᱨᱮᱯᱨᱮᱡᱮᱱᱴ ᱨᱮ ᱢᱤᱫ ᱴᱨᱟᱭᱤᱵᱟᱞ ᱦᱚᱠᱤ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ᱾ ᱒᱐᱐᱒ ᱨᱮ, ᱛᱤᱨᱠᱤ ᱫᱚ ᱴᱤᱢ ᱨᱮᱱ ᱠᱟᱯᱴᱟᱱ ᱮ ᱵᱮᱱᱟᱣ ᱞᱮᱱᱟ, ᱯᱷᱩᱨᱜᱟᱹᱞ ᱛᱟᱭᱚᱢ ᱛᱮ ᱥᱤᱧᱚᱛᱤᱭᱟᱹ ᱦᱚᱠᱤ ᱴᱤᱢ ᱨᱮ ᱠᱟᱯᱴᱟᱱ ᱵᱮᱱᱟᱣ ᱟᱠᱟᱱ ᱯᱩᱭᱞᱩ ᱴᱨᱟᱭᱤᱵᱟᱞ ᱮ ᱵᱮᱱᱟᱣ ᱮᱱᱟ᱾ ᱩᱱᱤ ᱫᱚ ᱴᱤᱢ ᱨᱮᱱ ᱠᱟᱯᱴᱟᱱ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱒᱐᱐᱒ ᱮᱥᱤᱭᱟᱱ ᱜᱮᱢᱥ ᱨᱮ ᱥᱤᱞᱵᱷᱟᱨ ᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱱ ᱟᱨ ᱒᱐᱐᱓ ᱟᱯᱷᱨᱳ-ᱮᱥᱤᱭᱟᱱ ᱜᱮᱢᱥ ᱨᱮ ᱥᱚᱱᱟ ᱮ ᱡᱤᱛᱠᱟᱹᱨ ᱞᱮᱱ ᱛᱟᱦᱮᱸᱱᱟ᱾ ᱩᱱᱤ ᱫᱚ ᱑᱙᱙᱘ ᱨᱮ ᱵᱮᱝᱠᱚᱠ ᱮᱥᱤᱭᱟᱱ ᱜᱮᱢᱥ ᱨᱮ ᱥᱚᱱᱟ ᱡᱤᱛᱠᱟᱹᱨ ᱟᱠᱟᱱ ᱟᱨ ᱢᱟᱞᱮᱥᱤᱭᱟ ᱨᱮ ᱦᱩᱭ ᱞᱮᱱ ᱒᱐᱐᱓ ᱮᱥᱤᱭᱟ ᱠᱟᱯ ᱮ ᱡᱤᱛᱠᱟᱹᱨ ᱟᱠᱟᱱ ᱴᱤᱢ ᱨᱮ ᱦᱚᱸ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱒᱐᱐᱖ ᱨᱮ ᱡᱟᱨᱢᱟᱱᱤ ᱨᱮ ᱦᱩᱭ ᱟᱠᱟᱱ ᱠᱚᱲᱟ ᱦᱚᱠᱤ ᱡᱮᱜᱮᱛ ᱠᱟᱯ ᱨᱮ ᱥᱤᱧᱚᱛᱤᱭᱟᱹ ᱦᱚᱠᱤ ᱴᱤᱢ ᱨᱮᱱ ᱠᱟᱯᱴᱟᱱ ᱮ ᱛᱟᱦᱮᱸ ᱠᱟᱱᱟ᱾ ᱟᱨ ᱩᱱᱤ ᱫᱚ ᱑᱙᱙᱘ ᱡᱮᱜᱮᱛ ᱠᱟᱯ ᱨᱮ ᱱᱮᱫᱟᱨᱞᱮᱱᱰ ᱨᱮ ᱟᱨ ᱒᱐᱐᱒ ᱡᱮᱜᱮᱛ ᱠᱟᱯ ᱨᱮ ᱢᱟᱞᱮᱥᱤᱭᱟ ᱨᱮ ᱦᱚᱸ ᱠᱷᱮᱞ ᱞᱮᱫ ᱛᱟᱦᱮᱸᱱᱟ᱾ ᱩᱱᱤ ᱫᱚ ᱒᱐᱐᱔ ᱮᱛᱷᱮᱱᱥ ᱚᱞᱤᱢᱯᱤᱠ ᱨᱮ ᱥᱤᱧᱚᱛᱤᱭᱟᱹ ᱦᱚᱠᱤ ᱴᱤᱢ ᱨᱮᱱ ᱠᱟᱯᱴᱟᱱ ᱮ ᱛᱟᱦᱮᱸ ᱠᱟᱱᱟ᱾

᱒ ᱢᱮ ᱒᱐᱑᱐ ᱨᱮ, ᱩᱱᱤ ᱡᱮᱜᱮᱛᱟᱹᱨᱤ ᱢᱚᱸᱪ ᱠᱷᱚᱱ ᱟᱡᱟᱜ ᱨᱤᱴᱟᱭᱟᱨᱢᱮᱱᱴ ᱮ ᱞᱟᱹᱭ ᱥᱚᱫᱚᱨ ᱠᱮᱫᱟ᱾ ᱡᱚᱠᱷᱚᱱ ᱛᱤᱨᱠᱤ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱦᱚᱠᱤ ᱴᱤᱢ ᱨᱮᱱᱟᱜ ᱵᱞᱩ ᱡᱚᱨᱥᱤ ᱮ ᱦᱚᱨᱚᱜ ᱠᱮᱫᱟ, ᱵᱟᱹᱨᱛᱤ ᱛᱟᱲᱟᱢ ᱟᱨ ᱵᱚᱞ ᱨᱮᱱᱟᱜ ᱢᱤᱡᱟᱨᱰᱞᱤ ᱤᱱᱴᱟᱨᱥᱮᱯᱥᱚᱱ ᱩᱱᱤ ᱡᱮᱜᱮᱛ ᱨᱮᱱ ᱡᱚᱛᱚ ᱠᱷᱚᱱ ᱱᱟᱯᱟᱭ ᱰᱤᱯᱷᱮᱱᱰᱟᱨ ᱠᱚ ᱛᱟᱹᱞᱠᱟᱹ ᱨᱮ ᱠᱚ ᱫᱚᱦᱚ ᱠᱮᱫᱮᱭᱟ᱾ ᱩᱱᱤ ᱡᱮᱜᱮᱛ ᱨᱮᱱ ᱯᱩᱭᱞᱩ ᱠᱷᱮᱞᱚᱸᱰᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱔᱐᱐ ᱡᱮᱜᱮᱛᱟᱹᱨᱤ ᱢᱮᱪ ᱠᱷᱮᱞ ᱟᱠᱟᱫᱟ᱾ ᱥᱩᱱᱫᱟᱨᱜᱟᱲ ᱨᱮ ᱛᱤᱨᱠᱤ ᱫᱚ ᱟᱡᱟᱜ ᱥᱯᱳᱨᱴᱤᱝ ᱥᱟᱠᱥᱮᱥ ᱞᱟᱹᱜᱤᱫ ᱢᱤᱫ ᱦᱤᱨᱳ ᱞᱮᱠᱟᱛᱮ ᱢᱟᱱᱟᱣ ᱵᱟᱛᱟᱣ ᱮ ᱠᱟᱱᱟ᱾

ᱨᱟᱡᱽᱟᱹᱨᱤ ᱠᱮᱨᱤᱭᱟᱨ
ᱟᱡᱟᱜ ᱨᱤᱴᱟᱭᱟᱨᱢᱮᱱᱴ ᱛᱟᱭᱚᱢ, ᱫᱤᱞᱤᱯ ᱛᱤᱨᱠᱤ, ᱡᱟᱹᱥᱛᱤ ᱠᱟᱭᱛᱮ ᱳᱰᱤᱥᱟ ᱨᱮᱱ ᱡᱚᱛᱚ ᱠᱷᱚᱱ ᱥᱟᱠᱥᱮᱥ ᱠᱷᱮᱞᱚᱸᱰᱤᱭᱟᱹ, ᱨᱟᱡᱽᱱᱤᱛᱤᱠ ᱯᱟᱨᱴᱤ ᱦᱚᱛᱮᱛᱮ ᱵᱟᱪᱷᱟᱣ ᱞᱟᱹᱜᱤᱫ ᱢᱤᱫ ᱠᱟᱱᱰᱤᱰᱮᱴ ᱮ ᱛᱟᱦᱮᱸ ᱠᱟᱱᱟ᱾ ᱒᱐᱑᱒ ᱨᱮ ᱥᱟᱥᱚᱱ ᱮᱫ ᱵᱤᱡᱩ ᱡᱟᱱᱛᱟ ᱫᱚᱞ ᱩᱱᱤ ᱫᱚ ᱨᱟᱡᱽᱭᱟ ᱥᱚᱵᱷᱟ ᱮᱢᱯᱤ ᱞᱟᱹᱜᱤᱫ ᱟᱠᱚᱣᱟᱜ ᱪᱚᱭᱮᱥ ᱞᱮᱠᱟᱛᱮ ᱧᱩᱛᱩᱢ ᱠᱚ ᱫᱚᱦᱚ ᱠᱮᱫᱟ᱾ ᱒᱐᱑᱒ ᱨᱮ ᱫᱤᱞᱤᱯ ᱛᱤᱨᱠᱤ ᱳᱰᱤᱥᱟ ᱠᱷᱚᱱ ᱥᱚᱝᱥᱚᱫ ᱥᱚᱦᱮᱫ, ᱨᱟᱡᱽᱭᱟ ᱥᱚᱵᱷᱟ ᱮ ᱵᱮᱱᱟᱣ ᱮᱱᱟ ᱵᱤᱡᱩ ᱡᱟᱱᱛᱟ ᱫᱚᱞ ᱯᱟᱨᱴᱤ ᱨᱮᱯᱨᱮᱡᱮᱱᱴ ᱠᱟᱛᱮ᱾ ᱒᱐᱑᱔ ᱨᱮ ᱩᱱᱤ ᱫᱚ ᱥᱩᱱᱫᱟᱨᱜᱟᱲ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱵᱤᱡᱮᱰᱤ ᱴᱤᱠᱟᱹᱴ ᱨᱮ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱛᱤᱸᱜᱩ ᱞᱮᱱ ᱛᱟᱦᱮᱸᱱᱟ᱾ ᱒᱐᱑᱔ ᱨᱮ ᱵᱤᱡᱮᱰᱤ ᱩᱱᱤ ᱫᱚ ᱨᱟᱡᱽᱭᱟ ᱥᱚᱵᱷᱟ ᱨᱮ ᱯᱟᱨᱞᱤᱭᱟᱢᱮᱱᱴᱨᱤ ᱯᱟᱨᱴᱤ ᱞᱤᱰᱟᱨ ᱞᱮᱠᱟᱛᱮ ᱵᱟᱦᱟᱞ ᱠᱮᱫᱮᱭᱟ᱾ ᱒᱐᱑᱘ ᱨᱮ ᱪᱤᱯ ᱢᱤᱱᱤᱥᱴᱟᱨ ᱱᱚᱵᱤᱱ ᱯᱚᱴᱱᱟᱭᱚᱠ ᱫᱤᱞᱤᱯ ᱛᱤᱨᱠᱤ ᱫᱚ ᱯᱚᱱᱚᱛ ᱨᱮ ᱴᱩᱨᱤᱡᱤᱢ ᱵᱟᱰᱷᱟᱣ ᱞᱟᱹᱜᱤᱫ ᱳᱰᱤᱥᱟ ᱴᱩᱨᱤᱡᱤᱢ ᱰᱮᱵᱷᱞᱳᱯᱢᱮᱱᱴ ᱠᱳᱨᱯᱳᱨᱮᱥᱚᱱ (ᱳᱴᱤᱰᱤᱥᱤ) ᱨᱮᱱ ᱪᱮᱭᱟᱨᱢᱮᱱ ᱞᱮᱠᱟᱛᱮᱭ ᱵᱟᱦᱟᱞ ᱠᱮᱫᱮᱭᱟ ᱫᱤᱞᱤᱯ ᱛᱤᱨᱠᱤ ᱒᱒ ᱢᱟᱨᱪ ᱒᱐᱑᱒ ᱠᱷᱚᱱ ᱮᱯᱨᱤᱞ ᱒᱐᱑᱘ ᱫᱷᱟᱹᱵᱤᱡ ᱥᱚᱝᱥᱚᱫ ᱨᱮᱱᱟᱜ ᱪᱮᱛᱟᱱ ᱚᱲᱟᱜ ᱨᱮ ᱳᱰᱤᱥᱟ ᱯᱚᱱᱚᱛ ᱮ ᱨᱮᱯᱨᱮᱡᱮᱱᱴ ᱞᱮᱫᱟ᱾ ᱟᱹᱰᱤ ᱜᱮ ᱱᱟᱯᱟᱭ ᱛᱟᱦᱮᱸ ᱠᱟᱛᱮ ᱟᱡᱟᱜ ᱡᱤᱭᱚᱱ ᱨᱮ, ᱩᱱᱤ ᱥᱚᱝᱥᱚᱫ ᱨᱮ ᱟᱡᱟᱜ  ᱠᱚᱰ ᱮ ᱩᱱᱩᱛ ᱠᱮᱫᱟ, ᱡᱚᱛᱚ ᱛᱮ ᱓᱘᱙ ᱠᱩᱠᱞᱤ ᱠᱩᱞᱤ ᱠᱟᱛᱮ, ᱡᱟᱹᱛᱤᱭᱟᱹᱨᱤ ᱮᱵᱷᱮᱨᱮᱡᱽ ᱓᱔᱔ ᱟᱨ ᱯᱚᱱᱚᱛ ᱮᱵᱷᱮᱨᱮᱡᱽ ᱓᱗᱔ ᱠᱷᱚᱱ ᱪᱮᱛᱟᱱ ᱨᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱱᱚᱶᱟ ᱫᱟᱣ ᱫᱚ ᱞᱮᱡᱮᱱᱰᱟᱨᱤ ᱦᱚᱠᱤ ᱠᱷᱮᱞᱚᱸᱰᱤᱭᱟᱹ ᱫᱷᱭᱟᱱ ᱪᱟᱸᱫᱽ ᱞᱟᱹᱜᱤᱫ ᱵᱷᱟᱨᱚᱛ ᱨᱚᱛᱱᱚ ᱞᱟᱹᱜᱤᱫ ᱠᱮᱢᱯᱮᱱ ᱞᱟᱹᱜᱤᱫ ᱠᱟᱹᱢᱤ ᱨᱮ ᱞᱟᱜᱟᱣ ᱠᱮᱫᱟ᱾

ᱥᱤᱨᱯᱷᱟᱹ ᱟᱨ ᱢᱟᱱᱚᱛ
 ᱯᱚᱫᱽᱢᱚ ᱥᱨᱤ, ᱒᱐᱐᱔
 ᱟᱨᱡᱩᱱ ᱥᱤᱨᱯᱟᱹ, ᱒᱐᱐᱒
 ᱮᱠᱞᱟᱵᱽᱭᱚ ᱥᱤᱨᱯᱟᱹ, ᱑᱙᱙᱖
 ᱳᱮᱱᱡᱤᱥᱤ-ᱦᱳᱠᱤ ᱥᱮᱨᱢᱟ ᱯᱚᱛᱚᱵ ᱥᱤᱨᱯᱟᱹ, ᱑᱙᱙᱘
 ᱵᱤᱡᱩ ᱯᱚᱴᱱᱟᱭᱮᱠ ᱥᱮᱨᱢᱟ ᱨᱮᱱ ᱠᱷᱮᱞᱚᱸᱰᱤᱭᱟᱹ ᱥᱤᱨᱯᱟᱹ, ᱒᱐᱐᱔
 ᱨᱤᱠᱳᱦ ᱦᱳᱠᱤ ᱥᱴᱟᱨ ᱚᱯᱷ ᱫᱟ ᱤᱭᱟᱨ, ᱒᱐᱐᱙
 ᱥᱳᱠᱮᱥ ᱳᱰᱤᱥᱟ ᱥᱤᱨᱯᱟᱹ, ᱒᱐᱑᱒
 ᱡᱤ ᱦᱤᱱᱫᱩᱥᱛᱟᱱ ᱦᱚᱛᱮᱛᱮ ᱒ ᱟᱱᱟᱜ ᱤᱰᱤᱥᱟᱱ ᱨᱮ ᱥᱯᱳᱨᱴᱥ (ᱦᱳᱠᱤ) ᱨᱮ ᱩᱛᱠᱨᱤᱥᱴᱟ ᱞᱟᱹᱜᱤᱫ ᱢᱟᱱᱚᱛ, ᱒᱐᱒᱒

ᱢᱟᱱᱚᱛ
᱑᱙᱙᱗ ᱨᱮ ᱡᱩᱱᱤᱭᱟᱨ ᱵᱤᱥᱣᱚ ᱑᱑ ᱨᱮ ᱥᱮᱞᱮᱫ ᱞᱮᱱᱟᱭ
᱒᱐᱐᱒ ᱨᱮ ᱮᱥᱤᱭᱟᱱ ᱑᱑ ᱨᱮ ᱥᱮᱞᱮᱫ ᱞᱮᱱᱟᱭ
᱒᱐᱐᱖ ᱨᱮ ᱵᱤᱥᱣᱚ ᱚᱞ ᱥᱴᱟᱨ ᱴᱤᱢ ᱞᱟᱹᱜᱤᱫ ᱵᱟᱪᱷᱟᱣ ᱞᱮᱱᱟᱭ
᱒᱐᱐᱗ ᱨᱮ ᱵᱤᱥᱣᱚ ᱚᱞ-ᱥᱴᱟᱨ ᱴᱤᱢ ᱨᱮ ᱵᱟᱪᱷᱟᱣ ᱞᱟᱹᱜᱤᱫ ᱢᱤᱫᱴᱟᱹᱝ ᱜᱮ ᱵᱷᱟᱨᱚᱛᱤᱭᱟᱹ
᱖ ᱡᱩᱞᱟᱭ ᱒᱐᱑᱐ ᱨᱮ ᱵᱷᱩᱵᱽᱱᱮᱥᱚᱨ ᱨᱮ ᱒ ᱟᱱᱟᱜ ᱨᱤᱠᱳᱦ ᱦᱳᱠᱤ ᱥᱴᱟᱨ ᱚᱯᱷ ᱫᱟ ᱤᱭᱟᱨ ᱥᱤᱨᱯᱟᱹ ᱧᱟᱢ ᱠᱮᱫᱟ
᱑᱕ ᱡᱩᱞᱟᱭ ᱒᱐᱑᱐ ᱨᱮ ᱥᱟᱢᱵᱟᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱟᱱᱫᱚᱛ ᱰᱚᱠᱴᱚᱨᱮᱴ ᱧᱟᱢ ᱠᱮᱫᱟ
᱑᱑ ᱱᱚᱵᱷᱮᱢᱵᱚᱨ ᱒᱐᱑᱑ ᱨᱮ Orissadiary.com ᱠᱷᱚᱱ ᱳᱰᱤᱥᱟ ᱡᱤᱭᱚᱱ ᱞᱤᱡᱮᱱᱰ ᱥᱤᱨᱯᱟᱹ ᱧᱟᱢ ᱠᱮᱫᱟ
᱒᱐᱐᱙ ᱨᱮ ᱡᱟᱹᱛᱤᱭᱟᱹᱨᱤ ᱯᱨᱚᱫᱽᱭᱳᱜᱤᱠᱤ ᱥᱟᱝᱥᱛᱷᱟᱱ (ᱮᱱᱟᱭᱤᱴᱤ) ᱨᱩᱣᱟᱨᱠᱮᱞᱟ ᱨᱮ ᱦᱳᱠᱤ ᱥᱴᱮᱰᱤᱭᱚᱢ ᱫᱤᱞᱤᱯ ᱛᱤᱨᱠᱤ ᱧᱩᱛᱩᱢ ᱛᱮ ᱫᱚᱦᱚ ᱦᱩᱭ ᱟᱠᱟᱱᱟ ᱫᱤᱞᱤᱯ ᱛᱤᱨᱠᱤ ᱦᱳᱠᱤ ᱥᱴᱮᱰᱤᱭᱚᱢ
ᱥᱩᱱᱫᱟᱨᱜᱟᱲ ᱥᱚᱨᱠᱟᱨᱤ ᱠᱚᱞᱮᱡᱽ ᱵᱨᱤᱡᱽ ᱠᱷᱚᱱ ᱱᱟᱣᱟ ᱵᱟᱥ ᱥᱴᱟᱸᱰ ᱫᱷᱟᱹᱵᱤᱡ ᱢᱤᱫ ᱥᱚᱲᱚᱠ ᱨᱮᱱᱟᱜ ᱧᱩᱛᱩᱢ ᱰᱟ. ᱫᱤᱞᱤᱯ ᱛᱤᱨᱠᱤ ᱢᱟᱨᱜᱽ ᱫᱚᱦᱚ ᱟᱠᱟᱱᱟ
ᱡᱟᱡᱽᱯᱩᱨ, ᱳᱰᱤᱥᱟ ᱨᱮ ᱢᱤᱫ ᱠᱷᱮᱞᱚᱸᱰ ᱠᱚᱢᱯᱞᱮᱠᱥ ᱫᱤᱞᱤᱯ ᱛᱤᱨᱠᱤ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ ᱫᱤᱞᱤᱯ ᱛᱤᱨᱠᱤ ᱥᱯᱳᱨᱴᱥ ᱠᱚᱢᱯᱞᱮᱠᱥ
ᱢᱤᱫ ᱡᱤᱭᱚᱱᱤ ᱯᱚᱛᱚᱵ ᱨᱮᱱᱟᱜ ᱧᱩᱛᱩᱢ ᱳᱞᱤᱢᱯᱤᱠ ᱠᱟᱯᱛᱟᱱ ᱫᱤᱞᱤᱯ ᱛᱤᱨᱠᱤ ᱥᱤᱱᱤᱭᱟᱨ ᱯᱟᱛᱨᱟᱠᱟᱨ ᱠᱮ. ᱟᱨᱩᱢᱩᱜᱟᱢ ᱦᱚᱛᱮᱛᱮ ᱚᱞ ᱟᱠᱟᱱᱟ
ᱵᱷᱩᱵᱽᱱᱮᱥᱚᱨ ᱨᱮ ᱥᱟᱦᱤᱫ ᱥᱯᱳᱨᱴᱤᱝ ᱠᱨᱤᱠᱮᱴ ᱜᱽᱨᱟᱣᱩᱱᱰ ᱨᱮ ᱢᱤᱫ ᱥᱴᱟᱸᱰ ᱟᱨ ᱯᱮᱵᱷᱤᱞᱤᱭᱚᱱ ᱫᱤᱞᱤᱯ ᱛᱤᱨᱠᱤ ᱛᱟᱭᱚᱢ ᱧᱩᱛᱩᱢ ᱟᱠᱟᱱᱟ
ᱠᱚᱞᱤᱝᱜᱟ ᱤᱱᱥᱴᱤᱪᱩᱴ ᱚᱯᱷ ᱥᱚᱥᱤᱭᱟᱞ ᱥᱟᱭᱮᱱᱥᱮᱡᱽ ᱨᱮ ᱦᱳᱠᱤ ᱥᱴᱮᱰᱤᱭᱚᱢ ᱫᱤᱞᱤᱯ ᱛᱤᱨᱠᱤ ᱧᱩᱛᱩᱢ ᱛᱮ ᱧᱩᱛᱩᱢ ᱦᱩᱭ ᱟᱠᱟᱱᱟᱭᱴ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
The Giant In The Shadows  Tehelka – 5 June 2010.